Faktum er at folk der mister deres job senere i deres karriere vil have nemmere ved at få de stillinger som mange unge ønsker, fordi de har den efterspurgte erfaring. Man burde i stedet for at tage penge fra de unge og give dem til de gamle, tage pengene fra de unge og lave en ordning som opforderede virksomheder til at se bort fra alder og erfaring. Mange unge nyuddannede har nok prøvet at modtage mailen - "Vi har valgt en kandidat med mere erfaring"  Udover det er mange unge blevet tudet ørene fulde af "FIND DIN DRØMMEUDDANNELSE" siden de gik i 8. klasse. Jeg kan ikke fortælle dig hvor mange studerende der dropper ud af studier fordi det ikke var deres drømmeuddannelse. Selvfølgelig gør de det, det har samfundet jo fortalt dem de skal, både mor og far, medierne og staten. Derfor er det jo heller ikke så underligt at mange studerende ønsker drømmejobbet med det samme, det ligger jo i naturlig forlængelse af drømmeuddannelsen.    Ja de unge har flere penge og mere frie valg end deres forældre, De unge idag lider dog i højere grad af stress og depression end deres forældres generation. Fremdriftsreformen og karakter-pres er to store årsager til det.  Det er enormt svært at sige "De har det sværest" og i virkeligheden er det en fuldstændig ligegyldig argumentation fra begge sider. Problemerne idag er meget anerledes end for 30 år siden og kræver en helt anden løsning.   Alle generationer har været forkælet på vær deres måde. At spille generationerne ud mod hinanden som S gør lige nu, slår mig som en typisk spind strategi og er nok det ældste trick i den politiske lærebog.